Уласнае развіццё, вядома, добра, але эксперты раяць нашым бізнесменам ужо сёння клапаціцца аб сваіх паслядоўніках. Паводле слоў старшыні праўлення грамадскага аб’яднання “Адпа­чынак у вёсцы” Валерыі Кліцуновай, з гэтай праблемай ужо сутыкнуліся ў Заходняй Еўропе. Некаторыя сем’і ледзь не з дзяцінства выбіраюць наследніка з ліку іншых дзяцей і вучаць кіраваць сядзібай. У нашых рэаліях застацца ў вёсцы захоча не кожны малады чалавек. А калі і застанецца, то з разлікам на камерцыйную выгаду праекта — работа для душы не на першым месцы ў сучаснага пакалення. Затое галовы юных поўныя ведаў для развіцця бізнесу. Зрэшты, пакуль растуць пераемнікі, гаспадарам трэба думаць і пра будучых кліентаў. Напрыклад, з дапамогай дзі­цячых свят паказаць дзятве, што ў вёсцы можа быць цікава і пазнавальна.